wickkiey/tamil-wikipedia-chunked huggingface dataset:
# வங்காள இரட்டையாட்சி

**வங்காள இரட்டையாட்சி** வங்காள நவாபுக்குத் தம் நாட்டைப் பாதுகாத்தல், குற்றவாளிகளை விசாரித்துத் தீர்ப்பளித்தல் ஆகிய உரிமைகளை (நிஸாமத்) மொகலாயப் பேரரசர் வழங்கியிருந்தார். 1765-ல் இராபர்ட் கிளைவ் பிரபு இரண்டாம் முறையாக வங்காள கவர்னராக நியமிக்கப்பெற்று இந்தியாவுக்கு வந்தார். அப்பொழுது நாட்டின் நிலைமை சீர்கெட்டிருந்தது. அவர் அயோத்தி நவாபை மீண்டும் பதவியிலிருத்தினார். அவருடைய இராஜ்ஜியதிலிருந்து ஒரு பகுதியை மொகலாயப் பேரரசர் இரண்டாம் ஷா ஆலத்திற்குக் கொடுத்தார். இதனால் மகிழ்ச்சியுற்ற **ஷா ஆலம்** ஆங்கிலேயருக்கு வங்காளம், பீகார், ஒரிஸ்ஸா மாகாணங்களில் "திவாணி" என்னும் உரிமையை வழங்கினார். இதன்படி, கிழக்கிந்தியக் கம்பெனியார் மாகாணங்களில் வரி வசூலிப்பதற்கும் செலவுகள் செய்வதற்கும், சிவில்நீதி வழங்குவதற்கும் உரிமை பெற்றனர். இவ்வாறு 18 ஆம் நூற்றாண்டின் பிற்பகுதியில் வங்காளத்தில் இரட்டையாட்சி தொடங்கியது.  
1765-ல் வங்காள நவாபு **மீர்ஜாபர்** இறக்கவே, ஆங்கிலேயர் அவருடைய மகனாரான **நாஜம்-உத்-தெளலா**வை நவாபு பதவியிலிருத்தினர். ஆயினும் இராணுவத் துறையையும் நிர்வாகத்துறையையும் தாமே செயல் முறையில் ஏற்றுக்கொண்டனர். **திவானி, நிஸாமத்** ஆகிய இரு பொறுப்புக்களும் ஆங்கிலேயரிடம் வந்து சேர்ந்தன. இவற்றைத் தாமே நிர்வகிக்கத் திறனற்ற ஆங்கிலேயர் தயங்கினர். பிறகு வங்காளம், பீகார் மாகாணங்களுக்கு உதவி நவாபுகள் அமர்த்தப் பெற்றனர். நவாபு இவர்களை ஆங்கிலேயர் சம்மதம் பெற்றுத்தான் நியமிக்கவோ நீக்கவோ வேண்டுமென்று ஆங்கிலேயர் விதித்தனர். வரிவகுல் அதிகாரத்தையும் சிவில் நீதி முறையையும் இந்திய அலுவலர்களிடமே ஒப்படைத்தனர். இவர்களை மேற்பார்வையிட 1769-ல் ஆட்சியர்கள் நியமிக்கப்பட்டனர்.  
மூர்ஷிதாபாத்திலிருந்த பிரித்தானிய ரெஸிடென்டும் பாட்னாவிலிருந்த தலைமை ஏஜென்டும் உதவி நவாபுகளின் அலுவல்களை மேற்பார்வையிட அமர்த்தப்பட்டனர். இந்த ஏற்பாடுகளால் நல்ல பயன் எதுவும் ஏற்படவில்லை. கம்பெனியாரின் வருமானம் குறைந்துகொண்டே வந்தது. ஜமீன்தாரர்கள் குடியானவர்களைத் துன்புறுத்திச் செல்வந்தராயினர். இவ்வாறு கம்பெனியாரும், நவாபின் பணியாளருமாக நடத்தி வந்த இருதலைப்பட்ட அரசியலில் மக்கள் அவதியுற்றனர். ஆங்கிலேயர் முழுப் பொறுப்பையும் ஏற்காமல், நிதி திரட்டுவதிலும், தமது நிலைமையை வலிமைப்படுத்திக் கொள்வதிலுமே கண்ணுங் கருத்துமாயிருந்தனர் மக்கள் நலத்தைப் பேணவில்லை என்று குறைகூறுவோரும் உள்ளனர்.  
ஆனால் அக்காலச் சூழ்நிலையில் வாணிகம் செய்ய வந்த கம்பெனியாரின் நிலைமையைச் சீர்தூக்கின் உண்மை புலனாகும். ஆங்கிலேயர், உடனேயே முழுப் பொறுப்பேற்றுக் கொண்டிருந்தால் இந்தியாவிலிருந்த மற்ற ஐரோப்பியர் பொறாமைகொண்டு போர்தொடுத்திருப்பர். தவிர, வாணிகத்திற்காக மட்டுமே வந்தவர்களிடம் ஆட்சிமுறை அறிவை எதிர்பார்த்தலும் தவறு. சிறிது காலத்திற்குள் இரட்டை ஆட்சிமுறையின் தீய பலன்கள் வெளித்தோன்றலாயின.  
1770-ல் வங்கத்தில் பெரும் பஞ்சம் உண்டாயிற்று, மக்களிற் பலர் மடிந்தனர். இறந்தோர்களில் பெரும்பான்மையோர் குடிமக்களே. 1772-ல் **ஹேஸ்ட்டிங்ஸ்** வங்காள கவர்னரானர். இரட்டையாட்சி நாட்டிற்கு நன்மை பயவாது என்பதை அறிந்த இவர் அதை ஒழிக்கத் திட்டமிட்டார். முதலில் இரண்டு உதவி நவாபுகளையும் வேலையிலிருந்து நீக்கி, அவர்கள்மீது குற்ற விசாரணை நடத்தினர். ஜமீந்தாரர்களுக்கிருந்த அதிகாரங்களைக் குறைத்தார். நாட்டை மாவட்டங்களாகப் பிரித்து, அதிகாரிகளை நியமித்தார். சிவில் குற்ற நீதிமன்றங்களை நிறுவினார். இவ்வாறு ஆங்கிலேயர் வங்காள அரசியலில் முழுப் பொறுப்பேற்றுக்கொண்டதும் இரட்டையாட்சி முறை ஒழிந்தது.
# வங்காள இரட்டையாட்சி

## வங்காள நிலவரித் தீர்மானம்

வங்காளத்தில் நிலவரி வசூல் செய்யும் உரிமையைப் பெற்றதும், ஜமீந்தாரர்களே வரி வசூலிக்க நியமித்தனர். இந்த உரிமையை ஆண்டுதோறும் ஏலத்தில்விட்டு, அதிகத் தொகை செலுத்த ஒத்துக்கொண்டவரையே பணிக்கு அமர்த்தினர். இவர்கள் சில ஆண்டு காலத்தில் ராஜாக்கள் என்ற பட்டத்தை வைத்துக்கொண்டு தம் மாவட்டத்தில் எதேச்சாதிகாரம் செலுத்தத் தொடங்கினர், வரித் தொகையையும் சரியாகச் செலுத்தவில்லை. ஆங்கிலேயரின் வருமானம் படிப்படியாகக் குறைந்து கொண்டே வந்தது. குடிமக்களைத் துன்புறுத்தி வரி வசூலித்த ஜமீந்தாரர்கள் செல்வராயினர். 1770ல் ஏற்பட்ட கொடிய பஞ்சம் மேலும் நிலைமையைக் கேடுறச் செய்தது. **வாரன் ஹேஸ்டிங்ஸ்** என்னும் வங்க கவர்னர் வரிசம்பந்தமாக முதலில் ஓர் ஐந்தாண்டு முறையையும், பிறகு ஆண்டுத்திட்டம் ஒன்றையும் செயல் முறையில் கொண்டுவந்தார். ஆயினும் நற்பலன் ஒன்றும் கிட்டவில்லை.  
கிழக்கிந்தியக் கம்பெனி இயக்குநர்கள் இதை ஆராய்ந்து, சரியான திட்டமொன்றை அமலுக்குக் கொண்டுவர ஏற்பாடு செய்தனர். **கார்ன்வாலிஸ் பிரபு** இந்த நோக்கத்துடன் இந்தியாவுக்கு அனுப்பப் பெற்றார், அவருக்கு உதவ **ஷோர், கிரான்ட்** என்னும் இரு அனுபவமுள்ள உதவியாளர்களும் நியமிக்கப்பட்டனர். இவர்கள் நாட்டின் நிலைமையைத் தீர விசாரித்தறிந்து தங்களுடைய அறிக்கைகளை வெளியிட்டனர். அவர்களிருவரும் வரித்திட்டம் நிலையாக அமைவதை விரும்பவில்லை. ஆயினும் கார்ன்வாலிஸ் பிரபு 1793-ல் வங்காளம், பீகார் மாகாணங்களில் நிலையான நிலவரித் திட்டத்தை ஏற்படுத்தினார். இதன்படி வரித்தொகை, 1765-66-ல் இருந்ததைவிட இரண்டு மடங்காக உயர்த்தப்பட்டது. ஜமீந்தாரர்கள் நிலையாக நியமிக்கப்பட்டதால் புறம்போக்கு நிலங்களையும் விவசாயத்திற்குப் பயன்படுத்த அவர்களுக்கு ஆர்வமுண்டாயிற்று. இதனால் அவர்களுடைய வருமானம் பெருகியது. ஆங்கிலேயருக்கும் வரித்தொகை ஒழுங்காகக் கொடுக்கப்பட்டது. வங்காளம் பொருளாதாரத்துறையில் முன்னேறியது.
# சம உயரக் கோடுகள்

கடல் மட்டத்திற்கு மேல் உயரே ஒரே உயரத்தில் இருக்கும் பல்வேறு இடங்களை இணைக்கும் கோடுகளே சம உயரக் கோடுகள் எனப்படும் கடல் மட்டத்திலிருந்து 0 மீட்டர் உயரத்தைக் குறிக்கும் கடற்கரை ஓரக் கோட்டை இதற்கு சிறந்த உதாரணமாகும். மேப்புகளில் இட உயரப் புள்ளிகளை குறித்து, பின் வேண்டிய இடைவெளியில் (CONTOUR INTERVAL) அப்புள்ளிகளின் துணைக் கொண்டு சம உயரக் கோடுகள் வரையப்படுகின்றன.  
சமஉயரக்கோட்டு இடைவெளி மேப்பின் அளவைக்குத் தக்கசாறும் மேப்புக் காட்டும் இடத்திற்குத் தக்கவாறும் அமையும். சமஉயக்கோடுகளின் மதிப்பு அக்கோடுகளின் மேலேயோ இடையேயோ கொடுக்கப்பட்டிருக்கும்
# சம உயரக் கோடுகள்

### சான்று

: தமிழ்நாட்டுப் பாடநுால் கழகம் சென்னை 600 006 (மேல் நிலை இரண்டாமாண்டு புவியியல் பாடநுால்)
# ஒப்பார் அறிவுறுத்தல்

**ஒப்பார் அறிவுறுத்தல்** (*Peer instruction*) என்பது 1990களின் ஆரம்பத்தில் ஹார்வர்ட் பல்கலைக்கழகப் பேராசிரியர் எரிக் மசூர் என்பவரால் பிரபலப்படுத்தப்பட்ட ஒரு ஆதார அடிப்படையிலான, ஊடாடும் கற்பிக்கும் முறை ஆகும். ஆர்வர்ட் பல்கலைக்கழகத்தில் அறிமுக பட்ட இயற்பியல் வகுப்புகள் உள்ளிட்ட பல பள்ளிகளில் முதலில் பயன்படுத்தப்பட்டு, உலகம் முழுவதிலும் உள்ள பல்வேறு துறைகளிலும் நிறுவனங்களிலும் இது பயன்படுத்தப்படுகிறது. இது மாணவர் மைய அணுகுமுறையாகும், இது பாரம்பரிய வகுப்பறையை புரட்டுவதன் மூலம் தகவல் பரிமாற்றத்தை நகர்த்துவதற்கும், தகவலைக் கற்பிப்பதற்கும் அல்லது கற்றல் பயன்பாட்டிற்கோ வகுப்பறையில் நுழைவதற்கும் உட்படுத்துகிறது. தூய விரிவுரை போன்ற பாரம்பரிய கற்பித்தல் வழிமுறைகளில், சகாக்களின் அறிவுறுத்தலின் பயனை ஆதரிக்கும் சில ஆராய்ச்சிகள் உள்ளன.  
ஒரு கற்றல் முறையாகப் பரீட்சை வகுப்பு, முன் வகுப்பு அளவீடுகளை செய்வதன் மூலம் வகுப்பிற்கு வெளியே கற்றுக்கொள்வதற்கு மாணவர்கள் தயார்படுத்துவதுடன், அந்த முறைகளைப் பற்றிய கேள்விகளுக்கு பதிலளிப்பது Just in Time Teaching என்ற மற்றொரு முறை பயன்படுத்தப்படுகிறது. பின்னர், வகுப்பில், பயிற்றுவிப்பாளர் மாணவர் கஷ்டங்களை அடிப்படையாகக் கொண்டு தயாரிக்கப்பட்ட கருத்தியல் கேள்விகளை உருவாக்குவதன் மூலம் மாணவர்களை ஈடுபடுத்துகிறார். எரிக் மசூரால் கோடிட்டுக் கூறப்பட்ட கேள்விமுறை பின்வருமாறு:  
1. பயிற்றுவிப்பாளருக்கு, மாணவர்கள் முன்வைக்கும் படிப்புகளுக்கு முன் பதில்களை எழுப்புகின்றனர்
1. மாணவர்கள் கேள்வியில் பிரதிபலிக்கிறார்கள்
1. ஒரு தனிப்பட்ட பதிலை மாணவர்கள் ஏற்றுக்கொள்கிறார்கள்
1. பயிற்றுவிப்பாளர் மாணவர் பதில்களை மதிப்பாய்வு செய்கிறார்
1. மாணவர்கள் தங்கள் சிந்தனையையும் அவர்களுடைய பதில்களையும் தங்கள் சகவாசிகளுடன் கலந்தாலோசிக்கிறார்கள்
1. மாணவர்கள் மீண்டும் ஒரு தனிப்பட்ட பதிலை ஏற்றுக்கொள்கிறார்கள்
1. பயிற்றுவிப்பாளர் மறுபரிசீலனைகளை மறுபரிசீலனை செய்கிறார் மற்றும் அடுத்த கருத்தை மாற்றுவதற்கு முன்பு மேலும் விளக்கங்கள் தேவைப்படுமா என்பதை முடிவு செய்கிறார்.  
உலகம் முழுவதும் மற்றும் தத்துவங்கள், உளவியல், புவியியல், உயிரியல், கணிதம், கணினி விஞ்ஞானம் மற்றும் பொறியியல் உள்ளிட்ட பல துறைகளில் இப்போது பெர்சுவல் அறிவுறுத்தல்கள் பயன்படுத்தப்படுகின்றன.
# சிதம்பரம் தொடருந்து நிலையம்

**சிதம்பரம் தொடருந்து நிலையம்** (*Chidambaram railway station*, நிலையக் குறியீடு:*CDM*) ஆனது இந்தியாவின், தமிழ்நாட்டில் உள்ள கடலூர் மாவட்டத்தில் சிதம்பரம் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின் திருச்சிராப்பள்ளி இரயில்வே கோட்டத்தின் கீழ் இந்த தொடருந்து நிலையம் அமைந்துள்ளது. சிதம்பரம் தொடருந்து நிலையம் சென்னை, திருச்சிராப்பள்ளி, தஞ்சாவூர், மதுரை, திருப்பதி, வாரணாசி, மும்பை போன்ற பல நகரங்களை இணைக்கிறது.
# சிதம்பரம் தொடருந்து நிலையம்

## இடம் மற்றும் அமைப்பு

சிதம்பரம் தொடருந்து நிலையம் சிதம்பரம் அண்ணாமலை நகரில் உள்ளது. இதன் மிக அருகாமையில் சிதம்பரம் பேருந்து நிலையம் அமைந்துள்ளது. அருகில் உள்ள விமான நிலையம் 175 கி.மீ. தொலைவில் உள்ள திருச்சிராப்பள்ளியில் அமைந்துள்ளது.
# சிதம்பரம் தொடருந்து நிலையம்

## இரயில் தடங்கள்

தஞ்சாவூர், நாகப்பட்டினம், காரைக்குடி, திருவாரூர், இராமேஸ்வரம் போன்ற இடங்களுடன் சென்னையை இணைக்கும் முக்கிய தொடருந்து நிலையமாக அமைந்துள்ளது.
# சிதம்பரம் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, சிதம்பரம் தொடருந்து நிலையத்தை புதுப்பிக்கும் பணிக்கு 5.97 கோடி ரூபாய் ஒதுக்கப்பட்டுள்ளது. நிலையத்தின் முன்புறமுள்ள சாலைப் பணிகள், பயணிகளை ஆட்டோ, டாக்ஸி ஏற்றி இறக்கி செல்லும் பகுதி, வாகன நிறுத்துமிடங்கள், பாதசாரி நடைபாதைகள், பயணிகளின் நடைபாதை மற்றும் வசதியை மேம்படுத்துதல், புதிய பயணச்சீட்டு முன்பதிவு நிலையங்கள் மற்றும் காத்திருப்பு அரங்குகள் மற்றும் விஐபி லாஞ்ச் கட்டப்படும். மேம்படுத்தப்பட்ட தரைத்தளம், இருக்கை மற்றும் கழிப்பறை வசதிகளும் கட்டப்படும், ரயில் நிலைய இருக்கைகள், குடிநீர் வசதிகள் மற்றும் அழகியல் தன்மையுள்ள தங்குமிடங்கள் ஆகியவை பயணிகளுக்கு வசதியான மற்றும் இனிமையான அனுபவத்தை உறுதி செய்யும் வண்ணம் அமைக்க திட்டமிடப்பட்டுள்ளன. நுழைவுப்பகுதியானது மாற்றுத்திறனாளிகள் எளிதில் அனுகும் வண்ணம் நன்கு வடிவமைக்கப்பட்ட சரிவுப் பாதைகளாக அமைக்கப்படும். ப்யணிகளுக்கு அத்தியாவசிய பயணத் தகவல்களை வழங்க நிலைய வளாகத்தில் புதிய எல்இடியிலான அறிவிப்பு பலகைகள் அமைக்கப்படும். நிலையத்தின் கட்டிடங்கள் முழுவதும் எல்.ஈ.டி விளக்குகள் பயன்படுத்தப்படும், ஒருங்கிணைந்த பயணிகள் தகவல் அமைப்பு செயல்படுத்தப்படும். ரயில் அட்டவணைகள், பிளாட்பார மாற்றங்கள் மற்றும் பிற முக்கியமான பயணத் தகவல்கள் பற்றிய நிகழ்நேர புதுப்பிப்புகளை வழங்கும் வகையில் திட்டமிடப்பட்டு பணிகள் மேற்கொள்ளபடுகின்றன.
# வாண்டையார் இருப்பு

இந்தியா, தமிழ்நாடு, தஞ்சாவூர் மாவட்டத்தில் ஒரத்தநாடு தாலுகாவில் வாண்டையார் இருப்பு என்ற கிராமம் உள்ளது.
# வாண்டையார் இருப்பு

## விளக்கப்படங்கள்

வாண்டையார் இருப்பில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1844 ஆண்கள்- 945 மற்றும் பெண்கள்- 899 . பாலின விகிதம் - 951. கல்வியறிவு விகிதம் 73.1 ஆக உள்ளது..
# டொயோபோ

**டொயோபோ கோ லிமிட்டட்** (Toyobo Co., Ltd. (東洋紡績株式会社 Tōyōbōseki Kabushiki-gaisha) என்பது ஜப்பானின் முதன்மையான இழை மற்றும் துணி உற்பத்தி நிறுவனங்களுள் ஒன்றாகும். இதில் செயற்கை இழைகள் (பாலியஸ்டர், நைலான் மற்றும் அக்ரிலிக்ஸ்) மற்றும் பருத்தி, கம்பளி போன்ற இயற்கை இழைகள் தயாரிப்புகளும்  இதில்அடங்கும்.  
டொயோபோ நிறுவனமானது நெசவு ஆடைகள், வீட்டு அலங்காரம் மற்றும் தொழில்துறைப் பயன்பாட்டிற்காக வடிவமைக்கப்பட்டுள்ளது, மேலும் ஆடைகளுக்கான செயற்கை மீளிழை நூல், பாண்டியோஸ் பாலியூரிதீன் இழைகள், காற்று காற்றுப் பைகள்,மற்றும் டயர் வடங்கள் மற்றும் ஆடைகளுக்கான செயற்கை இழைகள் ஆகியவற்றையும் கொண்டிருக்கின்றன. மேலும், டொயோபோ, நூற்பு, நெசவு, பின்னல், சாயமிடுதல், தையல் தொழில்களில் ஈடுபட்டு, ஜப்பான் மற்றும் சர்வதேச அளவில் நெசவு மற்றும் வர்த்தகத்தில் ஈடுபட்டுள்ளது.  
டொயோபோ நெகிழி படச்சுருள்கள் மற்றும் பிசின் போன்றவற்றையும் தயாரிக்கிறது. உயிரியக்க உற்பத்தி பொருட்களான, மருத்துவ பொருட்கள் (எ.கா. செயற்கை உறுப்புகளுக்கான இழைசவ்வுகள்) மற்றும் சுத்திகரிப்பு சாதனங்கள் ஆகியவற்றையும் இந்நிறுவனம் தயாரிக்கிறது.  
இந்த நிறுவனம் ஜப்பான், சீனா, தென் கொரியா, சிங்கப்பூர், மலேசியா, ஆஸ்திரேலியா, ஐக்கிய அமெரிக்கா, ஜெர்மனி ஆகிய நாடுகளில் செயல்படுகிறது, மேலும் டோக்கியோ பங்குச் சந்தையில் பட்டியலிடப்பட்டுள்ளது, இது நிக்கேய் 225 பங்குச் சந்தை குறியீட்டின் ஒருபகுதியாகும்.
# கோவிலூர் ஊராட்சி (தஞ்சாவூர்)

**கோவிலூர் ஊராட்சி** (*Kovilur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கோவிலூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2366 பேர் வசிக்கின்றனர். இந்த ஊராட்சியில் மொத்தம் 573 வீடுகள் உள்ளன. இக்கிராம மக்களின் எழுத்தறிவு விகிதம் 67.5% மற்றும் பெண்களின் எழுத்தறிவு விகிதம் 31.0% ஆகும்.
# இராசா முத்தையா அரசு மருத்துவக் கல்லூரி

**கடலூர் அரசு தலைமை மருத்துவக் கல்லூரி & மருத்துவமனை** தமிழ்நாட்டில் கடலூர் மாவட்டத்தில் உள்ள சிதம்பரம் நகரில் அமைந்துள்ள ஒரு அரசு மருத்துவக் கல்லூரி மற்றும் மருத்துவமனை ஆகும்
# இராசா முத்தையா அரசு மருத்துவக் கல்லூரி

## வரலாறு

ராஜா முத்தையா இன்ஸ்டிடியூட் ஆப் ஹெல்த் சயின்ஸ் 1980 ஆம் ஆண்டில் நிறுவப்பட்டு பல் மருத்துவ கல்லூரி துவங்கப்பட்டது. இரண்டாம் கட்ட வளர்ச்சியில், 1985 ஆம் ஆண்டு ராஜா முத்தையா மருத்துவக் கல்லூரி தொடங்கப்பட்டது. எம்.பி.பி.எஸ். மருத்துவ பாடப்பிரிவில் இந்திய மருத்துவ கவுன்சில் 125 இடங்களுக்கு அங்கீகாரம் அளித்தது. 125 மருத்துவ சேர்க்கைக்கான அங்கீகாரம் பெற்ற பின் மருத்துவக் கவுன்சில் 2003 ல் 150 இடங்களாக மேம்படுத்தப்பட்டது. மேலும் 18 முதுகலை மருத்துவ பட்டப் படிப்புகள் தொடங்கப்பட்டன. பின்னர் 10 டிப்ளமோ படிப்புகள் சேர்க்கப்பட்டன. மேலும் இயன்முறை மருத்துவ படிப்புகள்(MPT) ஐந்து வெவ்வேறு சிறப்பு பிரிவுகளில் தொடங்கப்பட்டன.
# இராசா முத்தையா அரசு மருத்துவக் கல்லூரி

## பெயர் மாற்றம்

2020 பிப்ரவரி மாதம் தமிழக சட்டமன்றத்தில் 2020-21 பட்ஜெட் தாக்கல் செய்யும்போது இராஜா முத்தையா மருத்துவக் கல்லூரியை கடலூர் மாவட்ட தலைமை அரசு மருத்துவக் கல்லூரி மருத்துவமனையாகப் பெயர் மாற்றம் செய்ய அறிவிக்கப்பட்டது
# இராசா முத்தையா அரசு மருத்துவக் கல்லூரி

## வசதிகள்

இராஜா முத்தையா மருத்துவக் கல்லூரியில் அனைத்து வகை சிறப்புப் பிரிவுகளும் பெற்ற 1200 உயர் தர படுக்கை வசதிகள் கொண்ட மருத்துவக் கல்லூரி மருத்துவமனை உள்ளது. அதி நவீன வசதிகளுடன் கூடிய 24 மணி நேர ஆய்வக மற்றும் கதிரிய இமேஜிங் சேவை டாப்ளர், அல்ட்ராசவுண்ட், மாமோகிராஃபி, டிஜிட்டல் எக்ஸ்-ரே, சி-ஆர்ம், CT ஸ்கேன், எம்.ஆர்.ஐ போன்ற வசதிகளைக் கொண்டுள்ளது.  
மேலும், **சிதம்பரம் அரசு காமராசர் மருத்துவமனை** தற்போது இந்த மருத்துவக் கல்லூரியுடன் இணைக்கப்பட்டுள்ளது
# இராசா முத்தையா அரசு மருத்துவக் கல்லூரி

## பாடப் பிரிவுகள்

இளங்கலைப் பாடப்பிரிவுகள்:
- M.B.B.S. மருத்துவம் மற்றும் அறுவை சிகிச்சை
- B.P.T. பிசியோதெரபி  
முதுகலைப் பாடப்பிரிவுகள்:
- எம்.டி. மயக்க மருந்தியல்
- எம்.டி. உடற்கூறியல்
- எம்.டி. உயிரி-வேதியியல்
- எம்.டி. சமூக மருத்துவம்
- எம்.டி. தோல்,மேக நோய் மற்றும் லெப்ரசி
- எம்.டி. பொது மருத்துவம்
- எம்.டி. நுண்ணுயிரியல்
- எம்.டி. மகப்பேறியல்
- எம்.டி. குழந்தை நலவியல்
- எம்.டி. நோயியல்
- எம்.டி. மருந்தியல்
- எம்.டி. உடல் மருத்துவம் & மறுவாழ்வு
- எம்.டி. உடலியல்
- எம்.டி. ரேடியோ நோய் கண்டறிதல் / கதிர்வீச்சியல்
- எம்.டி. அவசர மருத்துவம்
- எம்.எஸ். உடற்கூறியல்
- எம்.எஸ். காது, மூக்கு மற்றும் தொண்டை
- எம்.எஸ். பொது அறுவை சிகிச்சை
- எம்.எஸ். கண் அறுவை சிகிச்சை
- எம்.எஸ். எலும்பு மூட்டு அறுவைச் சிகிச்சை
- எம்.பி.டி. எலும்புமுறிவுகள்
- எம்.பி.டி. நரம்பியல்
- எம்.பி.டி. கார்டியோ சுவாசம்
- எம்.பி.டி. பாடியட்ரிக்ஸ்
- எம்.பி.டி. விளையாட்டு  
பட்டய மேற்படிப்புகள்:
மயக்கவியல், குழந்தைகள் நலம், தோல் நோய்கள், கண் சிகிச்சை, எலும்பு முறிவு போன்ற பிரிவுகளில் பட்டயப் படிப்புகள் வழங்குகிறது.
# காடவராயர்கள்

பிற்காலச் சோழர்கள் காலத்தில் ஆதிக்கம் செலுத்திய குறுநில மன்னர்கள் சேந்தமங்கலத்தை தலைநகரமாக கொண்டு ஆட்சி செய்தனர். இவர்கள் தங்களை பல்லவர் வழி வந்தவர்கள் என தங்களின் கல்வெட்டுகளில் குறிப்பிட்டுள்ளனர்.
# காடவராயர்கள்

## காடவராயர்களின் தோற்றம்

பிற்காலச் சோழர்கள் காலத்தில் ஆதிக்கம் செலுத்திய குறுநில மன்னர்களில் சேந்தமங்கலம் என்னும் பகுதிகளில் காணப்பட்ட காடவராயர்கள். அவர்கள் மிகவும் முக்கியமானவர்கள். நடுநாடு, திருமுனைப்பாடி நாடு எனும் பகுதிகளில் தற்போதைய விழுப்புரம்,திருவண்ணாமலை,கள்ளக்குறிச்சி மற்றும் கடலூர் ஆகிய மாவட்டங்களில் ஒரு சில பகுதியிலும் ஆதிக்கம் செலுத்தி வந்திருக்கின்றனர்.  
சில வரலாற்று ஆசிரியர்களின் கருத்துப்படி இவர்கள் பல்லவர்களின் வழி தோன்றல்கள் என்றும், வேறுசிலர் இவர்கள் வட ஆற்காடு மற்றும் தென்னாற்காடு மாவட்டத்தின் கிழக்கு பகுதியைச் சார்ந்த பூர்வீக மக்கள் என்றும் கூறுகின்றனர்.  
தமிழகத்தில் கி.பி. 3ம் நூற்றாண்டு முதல் கி.பி. 9-ம் நூற்றாண்டு வரையில் பல்லவர்கள் ஆட்சி நடத்தினார்கள். பல்லவ குல கடைசி மன்னன் அபராசித வர்மனை முதலாம் ஆதித்த சோழன் போரில் தோற்கடித்து பல்லவப் போரரசிற்கு ஒரு முடிவு கட்டினான். சிதறுண்ட பல்லவர்கள் சம்புவராயர்கள் என்றும் சுயம்புவராயர்கள் திருவண்ணாமலையைத் தலைநகராமாக வைத்து ஆட்சி புரிந்தனர். காடவராயர்கள் சேந்தமங்கலத்தை தலைநகராக வைத்து ஆட்சி புரிந்தனர். இவர்கள் இருவரும் சோழர்களின் மேலாதிக்கத்தின் கீழ் சிறு அதிகாரிகளாகவும், அரசியலில் வேலை ஆட்களாகவும் இருந்து வந்தனர்.
# காடவராயர்கள்

## காடவர்கள் அரசை நிறுவுதல்

கி.பி.12 நூற்றாண்டின் தொடக்கத்தில்கெடிலம் நதியின் தென்கரையில் உள்ள திருமாணிக்குழி வட்டாரத்தில் வளந்தனார் என்ற காடவராயர், சோழரின் ஆணையராய் ஆட்சி நடத்திவந்தார். அவரையடுத்து அவர் வழியைச் சேர்ந்தவர்களான ஆட்கொல்லி அரசநாராயணன் கச்சிராயன், வீரசேகரன், சீயன் எனப்படும் மணவாளப் பெருமாள் ஆகியோர் சோழர்களின் கீழ் ஆணை செலுத்தி வந்தனர்” அவர் வம்சத்தவரின் கல்வெட்டுகள் விருத்தாசலம் , திருவெண்ணெய்நல்லூர் ஆகிய இடங்களில் உள்ள சிவன் கோயில்களில் காணப்படுகின்றன.  
வீரசேகரின் வழியில் வந்த காடவ அரசன் மணவாளப் பெருமாள் என்றழைக்கப்படும் காடவராயன் கள்ளக்குறிச்சி மாவட்டம்,உளுந்தூர்பேட்டை வட்டம் அருகே பாயும் கெடிலம் நதிக்கு, தென் பகுதியில் உள்ள சேந்தமங்கலத்தைத் தலைநகராகக் கொண்டு தனக்கெனத் தனி நாட்டை உருவாக்கினான். சேந்தமங்கலத்தில் அவன் பெயரிலேயே வாணிலைக் கண்டேசுவரம் (கூடல் ஏழிசை மோகனான மணவாளப் பெருமாள் வாணிலைக் கண்டனான் காடவராயன்) என்ற சிவன் கோயில் ஒன்றைக் கட்டினார். காடவராயர்களில் இவன் சிறந்த வீரனாக விளங்கியதால் சோழ மன்னர்களிடமிருந்து தன்னை விடுவித்துக்கொண்டு தனி அரசு அமைத்தான்.  
மேலும் காடவகுல மன்னன் மணவாளப் பெருமாள் தன்னுடைய தலைநகரை கி.பி.1195ல் தோற்றுவித்தான் என்று அவனது 5ம் ஆம் ஆண்டு கல்வெட்டுக் கூறுகிறது. இதை 1995 மற்றும் 1996 ஆகிய ஆண்டுகளில் சேந்தமங்கலத்தில் நடத்திய தொல்பொருள் ஆய்வின் மூலம் கிடைத்த சான்றுகளும் உறுதிப்படுத்துகின்றன. மணவாளப் பெருமாள் என்ற காடவராயனுக்குப் பிறகு அவனது மகனான கோப்பெருஞ்சிங்கன் என்ற காடவ அரசன் ஆட்சிக்கு வந்தார்.  
கோப்பெருஞ்சிங்கன் என்ற காடவ அரசர்களைப் பற்றி வரலாற்று ஆசிரியர்களிடையே கருத்து வேறுபாடு காணப்படுகின்றது. வரலாற்று ஆசிரியர் வேங்கட சுப்பையர் கூற்றப்படி காடவ மன்னன் கோப்பெருஞ்சிங்கன் என்றும் இரண்டாம் கோப்பெருஞ்சிங்கன் என்றும் கூறுகிறார். ஆனால் இவரின் கருத்தை **கோப்பெருஞ்சிங்கன்** என்ற வரலாற்று நூலை எழுதிய எஸ்.ஆர். சுப்பிரமணியம் மறுத்துக்கூறி மணவாளப் பெருமாளுக்குப் பின் அவரது மன்னன் கோப்பெருஞ்சிங்கன் ஆட்சிக்கு வந்தார் என்றும், அதன்பின் இவரது காடவகுமரன் ஆட்சிக்கு வந்தார் என்றும் திருவண்ணாமலைக் கல்வெட்டுச் சான்றுகளை ஆதாரமாகக் கொண்டு எடுத்துரைக்கின்றார்.  
**சோழ வரலாறு** என்ற நூலை எழுதிய வரலாற்று ஆசிரியர் கே.கே. அவர்கள் கூற்றுப்படி கோப்பெருஞ்சிங்கன் கி.பி. 1229 முதல் 1278 வரை ஆட்சிபுரிந்தான் என்று கூறுவதன் மூலம் கோப்பெருஞ்சிங்கன் என்பவனாக இருக்கக்கூடும் எனக் கருதலாம். மேலும் இந்த காலத்தில்தான் மூன்றாம் ராஜராஜசோழனை தெள்ளாறு என்ற இடத்தில் போர் செய்து தன்னுடைய தலைநகரான சேந்தமங்கலத்தில் சிறைச் செய்தான் இதிலிருந்து இவனே, சேந்தமங்கலத்தை ஆட்சி செய்த காடவராய கோப்பெருஞ்சிங்கன் எனக் கூறலாம்.
# காடவராயர்கள்

## கோப்பெருஞ்சிங்கனின் போர்ச் செயல்

மூன்றாம் ராஜராஜ சோழனின் காலத்தில் குறு நில மன்னனாக விளங்கிய முதலாம் கோப்பெருஞ்சிங்கன் வீரமும் சூழ்ச்சியும் மிக்கவன்.பாண்டியர்களுக்கும் சோழர்களுக்கும் கி.பி 1231ல் நடந்த யுத்தத்தில் மாறவர்மன் சுந்தரபாண்டியன் மூன்றாம் இராஜராஜ சோழனை வென்று முடிகொண்ட சோழபுரத்தில் வெற்றிவிழா கொண்டாடினான்.தோல்வியுற்ற மூன்றாம் இராஜராஜ சோழன் போசளமன்னனான வீர நரசிம்மனின் ஆதரவை நாடிச்சென்றபோது இடையில் வழிமறித்து வந்தவாசி வட்டத்திலுள்ள தெள்ளாறு என்ற இடத்தில் கி.பி1231 ல் முதலாம் கோப்பெருஞ்சிங்கன் தன்படையுடன் வந்து மூன்றாம் ராஜராஜசோழனைப் போரில் தோற்கடித்து அவரைத் தனது தலைநகரான சேந்தமங்கலத்தில் ஏறத்தாழ முப்பது நாள்களுக்கு மேலாக தன்னுடைய கோட்டைச் சிறையிலடைத்தான். மூன்றாம் ராஜராஜனை சிறையிலடைத்த சேதி அறிந்த போசள மன்னன் *வீரநரசிம்மன்* கெடிலம் நதிக்கரையிலுள்ள அனைத்து ஊர்களையும் பேரழிவிற்கு உள்ளாக்கியும்,கொள்ளையிட்டும் சேந்தமங்கலத்தை பேரழிவிற்குள்ளாக்கினான். இதனைக் கண்ட கோப்பெருஞ்சிங்கன் ராஜராஜனை விடுவித்து ஆட்சியை விட்டுத்தருவதாக அறிவித்தான்.இச்செய்தியை திருவந்திபுரம் கல்வெட்டு மற்றும் சகல வித்யா சக்ரவர்த்தியினுடைய **கத்யகர்ணாமிர்தம்** மூலம் அறியலாம். மீண்டும் மூன்றாம் இராஜராஜ சோழன் ஆட்சிக்குட்பட்டு ஆண்டுவந்தான்.மீண்டும் கி.பி 1253 ல் பெரம்பலூர் எனுமிடத்தில் போசளருடன் போர்புரிந்து அவர்களை வென்றான்.கி.பி 1255 ல் சடையவர்மன் சுந்தரபாண்டியன் சேந்தமங்கலம் கோட்டையை முற்றுகையிட்டான்.இதன்பின் இருவரும் நட்பு உடன்படிக்கை செய்துகொண்டு ஆட்சியை மீண்டும் கோப்பெருஞ்சிங்கனிடம் ஒப்படைத்தான்.ஆனால் கி.பி 1279ம் ஆண்டு மாறவர்மன் குலசேகர பாண்டியன் சோழ நாடு,திருமுனைப்பாடி நாடு முதலிய நாடுகளையெல்லாம் வென்று தன் ஆதிக்கத்தின் கீழ் கொண்டுவந்ததின் மூலம் கோப்பெருஞ்சிங்கனின் ஆட்சி முடிவுற்றது.அவனோடு காடர்குல ஆட்சியும் முடிவுக்கு வந்தது.
# காடவராயர்கள்

## காடவராயர்களின் ஆட்சி எல்லை

முதலாம் கோப்பெருஞ்சிங்கன் காலத்தில் காஞ்சிபுரத்திலிருந்து, காவிரிக்கரை வரை என ஆட்சியைப் பரப்பி ஆட்சிபுரிந்து வந்தனர். கி.பி.1279ல் வீழ்ச்சியடைந்தது.  
== காடவராயர்களின் நிர்வாகமுறை ===  
ஊர், நகரம், நாடு முதலிய பல பகுதிகளும் செவ்வனே ஆளப்பட்டு வந்தன. இப்பகுதியில் சுய ஆட்சி முறையே கையாளப்பட்டது. *பெருங்குறி* என்ற பொது மக்கள் சபையும், *ஆளும் கணத்தார்* என்ற நிர்வாகக் குழுவும் நிர்வாகத்தை நடத்திவந்தன.
# காடவராயர்கள்

## காடவராயர்களின் ஆட்சி எல்லை

### நாணயங்களும் அளவை முறைகளும்

கோப்பெருஞ்சிங்கன் காலத்தில் கழஞ்சு, காசு, மாடை, நெல்லூர், மாடை முதலிய பல நாணயங்கள் பழக்கத்தில் இருந்திருக்கின்றன.
# காடவராயர்கள்

## சேந்தமங்கலம் கோட்டை கோயில்

சேந்தமங்கலம் கோட்டை கோயில் கட்டடக் கலையில் ஒருப்புதியவகை கட்டிடக்கலையை காடவராயர் தோற்றுவித்தன்ர்.கோயில் திருச்சுவற்றில் உள்ள மதில்கள் கோயிலுக்கு அரணாக மற்றுமின்றி போர்க்களப் பாதுகாப்பிற்கு கோட்டையாகவும் பயன்பட்டுள்ளது.கோயில் கோட்டையைச் சுற்றி அகழியுண்டு.இக்கோட்டையிலுள்ள சிவன் கோயில் கிழக்கு நோக்கி கெடிலம் நதியைப் பார்த்தபடி அமைந்துள்ளது. இக்கோயிலில் பல்வேறு வகைச் சிற்பங்களும்,கோயில் சாளரங்கள் கருங்கற்களால் செதுக்கப்பட்டுள்ளது. இதில் பல்வேறு வடிவங்கள் செதுக்கப்பட்டுள்ளது இதன் சிறப்பாகும். கோயிலின் மேற்கூரையில் பாம்பு ஒன்று ஊர்ந்துசெல்வதைப் போன்ற சிற்ப அமைப்பு காணப்படுகிறது. இந்தக் கோட்டைக் கோயிலின் மேற்கே நீராழிக் குளம் என்ற பெயருடைய ஒரு குளமும் உள்ளது. இக்குளத்தின் நீர் சிவனுக்கு அபிஷேகம் செய்யப் பயன்படுத்தப்படிருக்கிறது. இக்குளத்தின் வடகரையில் இரண்டு குதிரைச் சிலைகள் கருங்கல்லால் செய்யப்பட்டிருக்கின்றன. இக்குதிரைகள் இசைச் சிற்பமாகும். இக்குதிரையின் ஒவ்வொரு பாகத்திலும் தட்டிப்பார்க்கும்போது பல்வேறு இசைகளை தருவது இதன் சிறப்பாகும்.
# காடவராயர்கள்

## வாணிலைக் கண்டேசுவரம் ஆலயம்

சேந்தமங்கலத்தில்வாணிலைக் கண்டேசுவரம் என்ற சிவன் கோவில் ஒன்றைக் கட்டினார். இக்கோயிலிலுள்ள சிவன் ஆபத்தசகாயேசுவரர் என அழைக்கப்படுகிறார். அதன் அருகிலேயே திருக்காமக்கோட்ட நாச்சியார் திருச்சன்னதியும் உருவாக்கினார்.
# காடவராயர்கள்

## காடவராயர்களின் சமய நிலை

### வைணவம்

திருக்கோவிலூர் வட்டத்தில் உள்ள திருவெண்ணெய்நல்லூரில், ஏழிசைமோகன் மணவாளப் பெருமாலின் மனைவி, அழகியப்பல்லவ விண்ணகர் எம்பெருமான் கோயிலை எடுப்பித்தார் என்று கல்வெட்டு கூறுகிறது. அக்கோயில் கலனாகிவிட்ட காரணத்தால் மீண்டும் இரண்டாம் கோப்பெருஞ்சிங்கன் மீண்டும் கோயில் அமைத்துள்ளான் எனக் கல்வெட்டு கூறுகிரது. இக்கோயில் வைகுந்த பெருமாள் கோயில் என்றும் அழகிய பல்லவ விண்ணகரம் என்றும் அழைக்கப்படுகின்றது.
# காடவராயர்கள்

## காடவராயர்களின் சமய நிலை

### சமணம்

உளுந்தூர்பேட்டை வட்டத்தில் அமைந்துள்ள திருநறுங்கொண்டை என்ற ஊரில் அமைந்துள்ள பார்சுவப் பெருமான் கோயிலுக்கு ஆளப்பிறந்தான் மோகன், வீரசேகர காடவராயர் கூடல் ஆளப்பிறந்தான் மோகன் கச்சிராயன் என்ற காடவராய மன்னர்கள் தான தருமங்களை செய்துள்ளனர்.
# உளூர், மேற்கு

**இந்தியா,தமிழ்நாடு, தஞ்சாவூர் மாவட்டத்தில் ஒரத்தநாடு தாலுக்காவில் உளூர் (மேற்கு) என்ற கிராமம் உள்ளது. **
# உளூர், மேற்கு

## விளக்கப்படங்கள்

உளூரில் (மேற்கு)2001- மக்கள் தொகை கணக்கெடுப்பின்படி, மொத்த மக்கள் தொகை- 4209 ஆண்கள்- 2059 , மற்றும் பெண்கள்- 2150 , பாலின விகிதம்- 1044. கல்வியறிவு விகிதம் 68.5 ஆக உள்ளது.
# சலீம் அலி ஏரி

**சலிம் அலி ஏரி** (*Salim Ali Lake, மராத்தி:पक्षीमित्र सलीम आली सरोवर*) என்பது, இந்திய தில்லி நுழைவாயிலின் அருகில் மற்றும், அவுரங்காபாத், இமாயத் பாக்கிற்கு எதிரில் அமைந்துள்ள ஏரி ஆகும். இது நகரின் வடக்கு பகுதியில் அமைந்துள்ளது. இந்த ஏரி முகலாயர் காலத்தில் கிசிரி தலாப் எனப்பட்டது. மேலும் உலகப்புகழ் பெற்ற இந்திய பறவையியல் வல்லுநரும், மற்றும் இயற்கையியல் அறிஞரருமான சலீம் அலி என்பவர் பெயரால் அழைக்கப்படும் இந்த ஏரி, அப்பிரதேச அவுரங்காபாத் ஆணையாளர் பிரிவின் அலுவலகம் அருகில் அமைந்துள்ளது குறிப்பிடத்தக்கது.  
இந்த ஏரியினை அவுரங்கசீப் தனது அரண்மனையின் எதிர்புறம் அமைக்குமாறு கட்டளையிட்டார். இந்த மறுசீரமைக்கப்பட்ட பகுதிதான் பிற்காலத்தில் முகலாயர் தோட்டமாகவும் அழைக்கப்பட்டது (தற்போது இமாயத் பாக் என வழங்கப்படுகிறது).
# சலீம் அலி ஏரி

## முகலாய காலம்

அவுரங்கசீப்பின் காலத்தில், ஒரு பெரிய சதுப்பு நிலம் இருந்தது அது பேகும்புரா மற்றும் மக்பரா பகுதியின் வடக்கு பகுதி வரை நீட்டிக்கப்பட்டது. தற்போது உள்ள சலிம் அலி ஏரி. இது சுகாதாரமான நிலையில் இல்லை ஆசீப்பின் அவைகளில் ஒன்றாகவும் இருந்தது. தற்போது டெல்லி நீதிமன்றம் அமைந்துள்ள இடம் போக மீதமுள்ள இடம் தில்லி வாயிலுக்கு அப்பால் உள்ள பல வகையான மரங்கள், பழங்கள் கொண்ட கிஹிசிரி தலாய் ஆகும்.  
மற்ற சிறிய தொட்டி கன்வல் அல்லது லோட்டி தலாவ் (கிலா-இ-ஆர்க் மற்றும் பேகம்பூராவிற்கு இடையிலான இன்றைய ஆம் காஸ் மைதானத்திற்கு அருகே) அமைந்துள்ளது. ஒரு வசந்தகாலத்தில் அவுரங்கசீப்பின் அரண்மனை மற்றும் மெக்கா நுழைவாயில் வெள்ளம் அடைந்ததிலிருந்து நகரத்தை காப்பாற்றுவதற்காக இசைக்குழு அழிக்கப்பட்டது.
# சலீம் அலி ஏரி

## தற்போதைய காலம்

*சலிம் அலி தலாப்* தற்போது ஒரு பறவைகள் சரணாலயமாக அறியப்படுகிறது. இதனை சுற்றியுள்ள ஏரியின் அமைப்பு புலம் பெயர்ந்து முட்டைகள் இட்டு இனப்பெருக்கம் செய்ய வரும் பல வகையான் பறவைகளைக் காண ஏதுவாக அமைந்துள்ளது. அங்குள்ள தோட்டத்தை தற்போது அவுரங்காபாத் நகராட்சி நிர்வாகம் பராமரித்து வருகிறது.பனி மற்றும் மழைக்காலங்களில் ஏரியில் நீர் நிரம்பி காணப்படும் காலங்களில் படகுசவாரிகளும் அனுமதிக்கப்படுகின்றது.
# சலீம் அலி ஏரி

## பல்லுயிர்

சலிம் அலி ஏரி மற்றும் அதன் சுற்றுப்புறமானது அரிதான மற்றும் வளமான *பல்லுயிர் வனப்பகுதி* ஆகும். இதில் 16 மர வகைகளும், 11 புதர் வகைகளும், 8 ஏறுமுண்டுகளும், 32 புல்வெளிகு தாவர மூலிகைகளும், 10 வகை பாசிகள், 12 நீர்வாழ் மூலிகைகள், 16 நீர்வாழ் பூச்சிகள், மொல்லுக்களும் ஒன்பது வகை மீன், 15 வகை ஊர்வன, ஏழு வகை பாலூட்டிகள் மற்றும் 102 வகையான பூச்சிகள் உள்ளன. நகரில் உள்ள சுற்றுச்சூழல் ஆர்வலர்கள் மற்றும் பறவை நிபுணர்கள் மேற்கொண்ட முயற்சியால் வரலாற்று முக்கியத்துவம் வாய்ந்த இந்த ஏரியை பொது மக்களின் பார்வைக்கு தடைவிதித்து இதனை ஒரு பாதுகாக்கப்பட்ட பல்லுயிர் வனப்பகுதியாக அறிவிக்கப்பட்டு பாதுகாக்கப்படுகிறது.
# அக்வாபோனிக்ஸ்

**அக்வாபோனிக்ஸ்** (Aquaponics) என்பது வழக்கமான மீன் வளர்ப்பு மற்றும் நீரியல் தாவர வளர்ப்பு ஆகியவற்றின் ஒருங்கிணைந்த ஒரு வடிவமாகும். இதில் நீர்வாழ் விலங்குகளான ( மீன், நத்தை, நண்டு, இறால் போன்றவை ) வளர்ப்பதுடன் நீரியல் வளர்ப்பில் பயிர்களை வளர்த்தல் ஆகிய ஒன்றிய வாழ்வு என்ற சூழலைக் கொண்டதாக உள்ளது. பொதுவாக மீனின் எஞ்சிய உணவும் மீனின் கழிவுகளிலிருந்து உண்டாகும் அளவுக்கு அதிகமான புரத சத்துக்களால் நீர் நஞ்சாவது என்பது மீன் வளர்ப்பின் முக்கியப் பிரச்சினை. அதேபோல நீரியல் வளர்ப்பின் பிரச்சினை என்பது வேளாவேளைக்கு உரமிட வேண்டும் என்பதாகும். இந்த இரண்டு முறையையும் இணைப்பதன் மூலம், மீனின் கழிவு செடிக்கு உரமாகிறது, சுத்தமான நீரும் மீனுக்குக் கிடைக்கிறது. நீரில் உள்ள நுண்ணுயிரிகள், மீனின் கழிவை அம்மோனியாவாகவும், பின் அந்த அம்மோனியாவை நைட்ரேட்டாகவும் மாற்றுகின்றன. நைட்ரேட்ஸ் என்பது நைட்ரஜனின் வடிவம் ஆகும். அதைத் தாவரங்கள் ஊட்டமாக பெற்று, தமது வளர்ச்சிக்கு அதைப் பயன்படுத்துகின்றன. இவ்வாறாக அக்வாபோனிக்ஸ் முறையில் ஒன்றின் குறை மற்றதற்கு நன்மையாக மாறுகிறது.
# அக்வாபோனிக்ஸ்

## அமைப்பு

அக்வாபோனிக்ஸ் அமைப்பில், நீர்வாழ் விலங்குகளான மீன் போன்றவை வளரும் தொட்டியும், நீரியல் வளர்ப்பு செடிகள் வளரும் தட்டுகளும் ஒன்றன் மேல் ஒன்றாக இருக்கும். இதில் நீரானது இடைவேளியின்றிச் சுழற்சி முறையில் மீன் தொட்டியின் மேல் இருக்கும் செடி வளரும் தட்டுக்குச் சென்று, பின் அங்கு இயற்கை முறையில் சுத்தகரிக்கப்பட்டுப் பின் மீண்டும் மீன் தொட்டிக்கு வரும்வகையில் அமைக்கப்பட்டுள்ளது. அக்வாபோனிக்ஸ் முறையிலான நீரியல் வளர்ப்பில் செடி வளர்க்க மண்ணில் செடி வளர்ப்பதற்குத் தேவைப்படும் நீரில் பத்தில் ஒரு பங்கே போதுமானது. மேலும் களையெடுப்பு, உரமிடல் ஆகிய வேலைகளும் கிடையாது. இது தவிரச் சுற்றுச்சுசூழல் மாசுபடுவதையும் இது வெகுவாகத் தடுக்கின்றது. எல்லாவிதமான தாவரங்களையும் வளர்க்க முடிந்தாலும், இந்த முறையில் முட்டைக்கோஸ், கீரை, தக்காளி, மணி மிளகு, ஓக்ரா போன்றவை வேகமாக வளரும்.
# பள்ளியூர்

**இந்தியா,தமிழ்நாடு - தஞ்சாவூர் மாவட்டத்தில்  பாபநாசம் தாலுகாவில் , பள்ளியூர் என்ற கிராமம் உள்ளது. **.
# பள்ளியூர்

## விளக்கப்படங்கள்

பள்ளியூரில் 2001-ல் மக்கள் தொகை கணக்கெடுப்பின், மொத்த மக்கள் தொகை- 2000, ஆண்கள்- 996  மற்றும் பெண்கள்- 1004 .பாலின விகிதம் 1008 உள்ளது. கல்வியறிவு விகிதம் 66.02.
# ஊசிமடற் பனை

** ஊசிமடற் பனை** ***(Raphia ruffia)*** அல்லது **இராப்பியா பாரினிபெரா** ***Raphia farinifera*** என்பது வெப்பமண்டல ஆப்பிரிக்கப் பனைமர வகையாகும். இது ஈரமான தரைக்காடுகளிலும் சதுப்புநிலப் பகுதிகளிலும் மாந்த வாழ்விடப் பகுதிகளிலும் ஆற்றுநீர்ப் படுகைளிலும் வாழ்கிறது. இது கடல் மட்டத்தில் இருந்து 50 மீ முதல் 1000 மீ உயரம் வரை நிலவுகிறது.
# ஊசிமடற் பனை

## வகைபாடு

- தாவரவியல் பெயர் : * இராப்பியா உரூப்பியா* **Raphia ruffia**
- குடும்பம் :பாமேசீயே **Palmaceae**
- வேறு பெயர் :**ஊசிமடற் பனை** **Raffia Palm**
# ஊசிமடற் பனை

## இலை அமைவு

இது மிகச்சிறிய மரம், ஆனால் மிகவும் பிரமாண்டமான இலையைக் கொண்டுள்ளது. இது இறகு வடிவ கூட்டிலைகளை கொண்டுள்ளது. இதனுடைய இலை 65 அழ (20மீ) நீளம் கொண்டுள்ளது. ஒவ்வொரு தனி இலையும் 2 முதல் 5 அடி நீளம் உள்ளது. இந்த இலைகள் 80 முதல் 100 வரை இருக்கும். இலைக்காம்பு 13 அடி நீளம் உள்ளது. இலையின் அடிப்பகுதியில் வெள்ளைப்பொடி போன்று இருக்கும். பூங்கொத்து 16 அடி நீளத்திற்கு இருக்கும்.
# ஊசிமடற் பனை

## காணப்படும் பகுதி

இம்மரம் ஆப்பிரிக்காவிலும் மடக்காசுக்கர் ஆகிய நாடுகளில் வளர்கிறது.
# ஊசிமடற் பனை

## பொருளாதாரப் பயன்கள்

இதனுடைய நாரிலிருந்து ஊரக மக்கள் துணி நெய்கிறார்கள். மேலும் இதன் இலைகளில் பாய், கூடை, தொப்பி ஆகியவை செய்கின்றனர்.
# சுப்பிரமணியன் சந்திரசேகர்

**சுப்பிரமணியன் சந்திரசேகர்** (*Subrahmanyan Chandrasekhar*) (அக்டோபர் 19, 1910 - ஆகஸ்ட் 21, 1995) வானியல்-இயற்பியலாளர் ஆவார். இவர் பிரித்தானிய இந்தியாவில் லாகூரில் பிறந்தவர். ஐக்கிய அமெரிக்கா, சிக்காகோவில் தனது வாழ்நாளின் பெரும் பகுதியைக் கழித்தவர்
விண்மீன்கள் பற்றிய இவரது ஆய்விற்காக இவருக்கும் வில்லியம் ஃபௌலருக்கும் 1983 இல் இயற்பியலுக்கான நோபல் பரிசு வழங்கப்பட்டது.  
1937 இலிருந்து 1995 இல் இறக்கும் வரை சிக்காகோ பல்கலைக்கழகத்தில் பணியாற்றினார். இவர் 1953இலிருந்து ஐக்கிய அமெரிக்கக் குடிமகனாவார்.
# சுப்பிரமணியன் சந்திரசேகர்

## வாழ்க்கைக் குறிப்பு

C. சுப்பிரமணியன் ஐயருக்கும் சீதாலட்சுமி அம்மையாருக்கும் பிறந்தவர் சந்திரசேகர். இவருடன் கூடப் பிறந்தவர்கள் ஆறு சகோதரிகளும் (ராஜலட்சுமி, பாலபார்வதி, சாரதா, வித்யா, சாவித்திரி, மற்றும் சுந்தரி) மூன்று சகோதரர்களும் (விசுவநாதன், பாலகிருஷ்ணன், மற்றும் ராமநாதன்) . லாகூரில் ஐந்து வருடங்களும், லக்னோவில் இரண்டு வருடங்களும் வாழ்ந்தபின், அவரது குடும்பம் சென்னை வந்தடைந்தது. அவரது ஆரம்பப் படிப்பு வீட்டில் தொடங்கியது; பதினோராம் வயதில் அவர் திருவல்லிக்கேணியிலுள்ள இந்து உயர்நிலைப் பள்ளியில் சேர்ந்தார் .  
சென்னையில் உள்ள மாநிலக் கல்லூரியில் மேல்நிலைப் படிப்பு முடிந்ததும், 1927-ல் இளங்கலை (B.A. Honours) இயற்பியல் படிப்பை அதே கல்லூரியில் தொடர்ந்தார். இப்படிப்பின் போதுதான் 1928இல் இவரது சித்தப்பா சர். சி. வி. இராமனுக்கு நோபல் பரிசு கிடைத்தது .  
1928 இல், ஆர்னோல்ட் சம்மர்ஃபெல்ட் (Arnold Sommerfeld) இந்தியா வந்திருந்த போது, சென்னையில் மாநிலக் கல்லூரியில் சொற்பொழிவு ஆற்றினார். ஏற்கனவே அவருடைய புத்தகத்தைப் படித்திருந்த சந்திரசேகர், அவரைச் சந்தித்து இயற்பியலில் நிகழ்ந்திருந்த புதிய ஆராய்ச்சிகளைப் பற்றி அறிந்ததுடன், அவை பற்றிய புத்தகங்களைப் படிப்பதில் ஆழ்ந்த கவனமும் செலுத்தினார். அதன் விளைவாக அதற்கடுத்த வருடத்திலேயே தனது முதல் ஆராய்ச்சிக் கட்டுரையையும் பதிப்பித்தார். அவ்வருடம் சென்னையில் நடந்த இந்திய அறிவியல் மாநாட்டில் இக்கட்டுரையை ஒத்த சொற்பொழிவு மூத்த அறிவியலாளர்களின் மெச்சுதலோடு நடந்தேறியதுடன், அவரது ஆராய்ச்சிப் பயணமும் வெற்றிகரமாகத் தொடங்கியது. மேலும், அதற்கடுத்த வருடம்—19ஆவது வயதில், இன்னும் இளங்கலை மாணவராக இருக்கையிலேயே -- மேலும் இரு கட்டுரைகளும் பதிப்பாயின .  
1930ஆம் ஆண்டு, இந்திய அரசாங்கத்தின் பரிசும் பண உதவியும் பெற்று, சந்திரசேகர் மேல்படிப்புக்காக கேம்ப்ரிட்ஜ் பல்கலைக்கழகத்திற்குப் பயணித்தார்.
# சுப்பிரமணியன் சந்திரசேகர்

## சந்திரசேகரின் கண்டுபிடிப்பு

இவருக்கு இயற்பியல், மற்றும் விண்வெளி ஆய்வியல் போன்றவற்றில் ஆர்வம் மிகுந்து இருந்தது. அதில் இவர் சிறந்து விளங்கினார். வான இயலில் நட்சத்திரன்களின் எடையைக் குறித்து ஒரு வரையறை செய்தார். அது *சந்திரசேகர் வரையறை* என்று அழைக்கப்படுகிறது. வெள்ளையான சிறிய நட்சத்திரம் அதிக எடையுடன் இருப்பதால், அதன் உட்கரு 'அணுகுண்டு' போல வெடித்து பிரகாசமான 'சூப்பர் நோவா' என்ற நட்சத்திரகளைத் தோன்றுவிக்கும் என்று கண்டுபிடித்தார்.  
பால்வெளி வீதியில் நட்சத்திரங்கள் பொருட்களின் நகர்த்தலை எவ்வாறு பகிர்ந்து கொள்கின்றன என்று கண்டுபிடித்தார். இதன் மூலம் நட்சத்திரகளின் சுற்றுச்சூழல்ப் புரிந்து கொள்ளமுடிந்தது. மேலும் ஏன் வானம் நீலநிறமாக இருக்கிறது என்பதைக் கண்டுபிடித்தார். இதனால் பல உயரிய விருதுகளை சந்திரசேகர் பெற்றார். நட்சத்திர ஆராய்ச்சிக்காக அறிவியலுக்காக 1983 ஆம் ஆண்டு நோபல் பரிசு பெற்றார். 1995 ஆம் வருடம் ஆகஸ்ட் மாதம் 21 ஆம் தேதி இவர் மரணமடைந்தார்.
# சுப்பிரமணியன் சந்திரசேகர்

## சந்திரசேகர் எழுதிய நூல்கள்

=
# பென்டாஎரித்ரிட்டோல் டெட்ராநைட்ரேட்

**பென்டாஎரித்ரிட்டோல் டெட்ராநைட்ரேட்** (Pentaerythritol tetranitrate) சுருக்கமாக (**PETN**), **பெண்ட்**, **பெந்தா**, **டிஇஎன்**, **கொர்பெண்ட்**, **பென்தரைட்** என்றும் (அல்லது அரிதாக, ஜேர்மனியில் முதன்மையாக **nitropenta**), எனப்படுவது ஒரு வேதிப்பொருளாகும். இது நைட்ரோகிளைசெரின், நைட்ரோசெல்லுலோஸ் குடும்பத்தை சேர்ந்தது, மேலும் இது நைட்ரோகிளிசரினுடன் அமைப்பு ரீதியாக மிகவும் ஒத்ததாக உள்ளது. பெண்டா என்பது ஐந்து கரிம அணுக்களை குறிக்கிறது.  
இது மிகவும் சக்தி வாய்ந்த வெடிபொருட்களில் ஒன்றாக அறியப்படுகிறது. இதை பிளாஸ்டிக்ஸுடன் கலக்கும் போது, வெடிக்கும்.  
இது இரத்தநாள விரிவூக்கி மருந்தாகவும் பயன்படுத்தப்படுகிறது, மேலும் மார்பு நெரிப்பு போன்ற இதய நோய்களுக்கு சிகிச்சையளிக்கவும் பயன்படுத்தப்படுகிறது.
# பென்டாஎரித்ரிட்டோல் டெட்ராநைட்ரேட்

## வரலாறு

ஜெர்மனி வெடிபொருள் உற்பத்தி நிறுவனமான ரெயின்ஸ்-வெஸ்ட்ஃபிலிஸ் ஸ்ப்ரங்க்ஸ்டாப் ஏ.ஜி என்ற நிறுவனத்தால் இந்த வெடிபொருள் முதல்முதலில் 1894 இல் தயாரிக்கப்பட்டது. இதன் உற்பத்தி 1912 இல் தொடங்கி, ஜேர்மன் அரசாங்கத்திடம் காப்புரிமையும் பெறப்பட்டது. முதல் உலகப் போரில் ஜெர்மன் இராணுவத்தால் PETN பயன்படுத்தப்பட்டது.
# பென்டாஎரித்ரிட்டோல் டெட்ராநைட்ரேட்

## பயன்பாடு

முதல் உலகப் போருக்கு பிறகு இந்த வெடிபொருள் வணிக ரீதியில் அறிமுகம் செய்யப்பட்டது. இது ஆபத்தான வெடிபொருளாக இருப்பதால் இதன் விற்பனைக்கு பல்வேறு நாடுகள் மிகுந்த கட்டுப்பாடுகளை விதித்துள்ளன. எனினும் கள்ளச் சந்தையில் இது விற்கப்படுகிறது. படைத்துறை மற்றும் சுரங்கத் தொழிலில் பிஇடிஎன் சட்டப்பூர்வமாக பயன்படுத்தப்படுகிறது. இதை எக்ஸ்ரே மற்றும் பிற பாரம்பரிய உபகரணங்களால் கண்டறிவது கடினம் என்பதால். பாதுகாப்பு சோதனைகளை கடந்து விடுவது எளிது என்பதால், தீவிரவாதிகள் இதை பயன்படுத்துகின்றனர். 2011 இல் தில்லி உயர் நீதிமன்றத்தில் 17 பேரை பலிகொண்ட குண்டுவெடிப்பு சம்பவத்தில் பிஇடிஎன் பயன்படுத்தப்பட்டதாக நம்பப்படுகிறது.
# சோளகம்பட்டி

**சோளகம்பட்டி** (*Sholagampatti*) என்பது இந்தியாவின், தமிழ்நாடு மாநிலம், தஞ்சாவூர் மாவட்டத்தில், தஞ்சாவூர் தாலுக்காவிற்கு உட்பட்ட ஒரு கிராமம் ஆகும்.
# சோளகம்பட்டி

## மக்கட் தொகை

சோளகம்பட்டியில் 2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை 1494 ஆகும். இதில் ஆண்கள் 730 பேரும் பெண்கள் 764 பேரும் உள்ளனர். பாலின விகிதம் 1047 மற்றும் கல்வியறிவு விகிதம் 70.86 ஆக உள்ளது.
# தளவாய்பாளையம்

இந்தியா, தமிழ்நாடு, தஞ்சாவூர் மாவட்டத்தில்பாபநாசம் தாலுகாவில்உள்ளகிராமம்தளவாய்பாளையம்ஆகும்.
# தளவாய்பாளையம்

## விளக்கப்படங்கள்

தளவாய்பாளையத்தில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை 981.ஆண்கள்- 477 , மற்றும் பெண்கள்- 504 . பாலின விகிதம் 1057 இருந்தது. கல்வியறிவு விகிதம் 66.39 ஆக உள்ளது.
# தளவாய்பாளையம்

## சிறப்புகள்

விவசாயம் இவர்களின் குல தொழில் ஆகும்.இந்த கிராமம் முழுவதும் ஒரே சமுதாயம் கள்ளர் சமுதாயம். இராஜ இராஜ சோழன் ஆட்சி காலத்தில் தஞ்சாவூர் ஒன்பது வளநாடுகளாக பிரிக்கப்பட்டது.அதில் இராஜேந்திரன் சிங்கவளநாடு ஒன்று. இராஜேந்திரன் சிங்கன் என்பது இராஜ இராஜ சோழனின் சிறப்பு பெயர்களில் ஒன்று.இந்த சிங்க வளநாடு நான்கு கிராமங்களை உள்ளடக்கியது.அதில் தளவாய்பாலையம் ஒன்று.இங்கு மாசி மகம், சித்திரா பௌர்ணமி, பங்குனி உத்திரம் இம்மூன்று விழாக்கள் சிறப்பு மிக்கவை.சிங்கவளநாடு முழுவதும் சேர்ந்து நாட்டு திருவிழா நடத்துவார்கள் .எட்டு நாட்கள் நடைபெறும் திருவிழா மிகவும் சிறப்பு வாய்ந்தது.
-
# ஈ. பி. ஜெயராஜன்

**இ.பி. ஜெயராஜன்** என்பவர் இந்தியாவின் கேரள மாநிலத்தைச் சேர்ந்த ஒரு அரசியல்வாதி ஆவார். இவர் கேரளாவின் தொழில் மற்றும் விளையாட்டுத்துறை அமைச்சராக பினராயி விஜயன் அமைச்சரவையில் இருந்தார். இவர் கண்ணூர் மாவட்டம், மட்டனூர் சட்டமன்றத் தொகுதியில் இருந்து கேரள சட்டசபைக்குத் தேர்ந்தெடுக்கப்பட்டார். இவர் இந்திய பொதுவுடமைக் கட்சி (மார்க்சிஸ்ட்) உறுப்பினர் ஆவார். இவர் மின்னணு பொறியியலில் பட்டயப்படிப்பு படித்தவர்.
# ஈ. பி. ஜெயராஜன்

## அரசியல் வாழ்க்கை

இவர் இந்திய ஜனநாயக வாலிபர் சங்கத்தின் முதல் அகில இந்தியத் தலைவர் ஆவார். மேலும் கட்சியில் இதழான தேசாபிமானி பத்திரிகையின் பொது மேலாளர் ஆவார். தற்போது இவர் கேரள கர்ஷாகா சங்கம் மற்றும் இந்திய கம்யூனிஸ்ட் கட்சி (மார்க்சிஸ்ட்) மையக் குழுவின் உறுப்பினராக உள்ளார்.  
1991 முதல் 1996 மற்றும் 2011 வரை இவர் சட்டமன்ற உறுப்பினராக இருந்தார். 2016 ஆம் ஆண்டு மே மாதம் 25 ஆம் தேதி, பினராயி விஜயன் தலைமையிலான புதிய அமைச்சரவையில் தொழில் மற்றும் விளையாட்டுத்துறை அமைச்சராக பதவி ஏற்றார்.
தனது குடும்ப உறுப்பினர்களை மாநிலத்தின் பொதுத்துறை நிறுவனங்களின் தலைவராக நியமித்துள்ளதாக குற்றச்சாட்டுக்கள் எழுந்ததைத் தொடர்ந்து 2016 ஆம் ஆண்டு அக்டோபர் 14 ஆம் நாள் அமைச்சர் பதவியை ஜெயராஜன் ராஜினாமா செய்தார்.
# ஈ. பி. ஜெயராஜன்

## சர்ச்சை

2016 சூன் 4 அன்று, ஜெயராஜன் ஒரு தொலைக்காட்சி செய்தி அலைவரிசைக்கு செவ்வியளித்தபோது, அதில் அவர் மறைந்த அமெரிக்க குத்துச்சண்டை வீரரான முகமது அலிக்கு மரியாதை செலுத்தி, அவரை "கேரளாவின் பெருமை என்றும், ஒலிம்பிக்கில் மாநிலத்திற்கு தங்க பதக்கம் வென்றவர் " என்று கூறியது சமூக ஊடகங்களில் பிரபலமாக பரவியது.
# கொடியளம்

**கொடியளம்** என்பது தமிழ்நாட்டின், தஞ்சாவூர் மாவட்டம்ஒரத்தநாடுவட்டத்தில்உள்ள ஒருகிராமம்ஆகும்.
# கொடியளம்

## விளக்கம்

கொடியளத்தில் 2001 ஆண்டு மக்கள் தொகை கணக்கெடுப்பின்படி, மொத்த மக்கள் தொகை 567 ஆகும். இதில் ஆண்கள்- 280, பெண்கள்-287 ஆவர். பாலின விகிதம் 1025 ஆக உள்ளது.கல்வியறிவு விகிதம் 78.13.
# மாதவபுரம்

**மாதவபுரம்** என்பது ஒரு சிறிய கிராமம் ஆகும். இந்தக்கிராமம் தமிழ்நாட்டின், தஞ்சாவூர் மாவட்டம், கும்பகோணம் தாலுக்காவில் அமைந்துள்ளது.
# மாதவபுரம்

## விளக்கப்படங்கள்

மாதவபுரத்தில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 138 ஆண்கள்-67 மற்றும் பெண்கள்- 71 உள்ளனர்.. எழுத்தறிவு விகிதம் 83% ஆக இருந்தது.
# டி. வி. ராஜேஷ்

**டி. வி. இராஜேசு** (*T. V. Rajesh*, பிறப்பு: 11 சனவரி 1974) கேரள மாநிலத்தைச் சார்ந்த இந்திய அரசியல்வாதியும் கேரள சட்டமன்ற உறுப்பினரும் ஆவார். அவர் கேரளாவின் கல்லுயாசேரி சட்டமன்றத் தொகுதியின் பிரதிநிதியாகவும், இந்தியப் பொதுவுடைமைக் கட்சியின் (மார்க்சிஸ்ட்) கட்சியிலும் உறுப்பினராகவும் உள்ளார். இராஜேசு இந்திய ஜனநாயக வாலிபர் சங்க கேரள மாநிலக் குழுவின் தலைவராகவும், இந்தியப் பொதுவுடைமைக் கட்சியின் (மார்க்சிஸ்ட்) மாநிலக் குழு உறுப்பினராகவும் உள்ளார்.
# டி. வி. ராஜேஷ்

## ஆரம்ப வாழ்க்கை

டி. வி. இராஜேசு, குலபுரம், சண்டிகட்டி மற்றும் மாதவியின் மகனாக கண்ணூரில் பிறந்தார். அவர் செரத்தியாம் உயர்நிலைப் பள்ளியில் படிப்பை முடித்தார். அதன் பிறகு கண்ணூர் பையனூர் கல்லூரியில் இருந்து பட்ட அறிமுக வகுப்பு மற்றும் அரசியல் அறிவியலில் இளங்கலை பட்டப்படிப்பை முடித்தார். அவர் அரசு சட்டக்கல்லூரி, திருவனந்தபுரத்தில் சட்டத்தில் முதுகலைப் பட்டப்படிப்பை முடித்தார்.
# டி. வி. ராஜேஷ்

## அரசியல் வாழ்க்கை

டி. வி. இராஜேசு இந்தியாவின் மாணவர் சம்மேளனத்தின் (SFI) செயலாளராக அரசியலில் நுழைந்தார். பின்னர் அவர் இந்தியாவின் ஜனநாயக இளைஞர் கூட்டமைப்பில் நுழைந்தார். பல்வேறு வேலைநிறுத்தங்கள் மற்றும் இயக்கங்களில் தீவிரமாகப் பங்கு பெற்றார். அவர் இந்திய ஜனநாயக வாலிபர் சங்கத்தின் கேரள மாநிலக் குழுவின் தலைவர் ஆவார். அவருடைய அரசியல் செயற்பாடு, உயர்நிலைப் பள்ளி மாணவராக இருந்த நாட்களிலிருந்தே மாணவர் போராட்டங்களை நடத்துவதற்கு வழிவகுத்தது. கேரளாவில் ஐக்கிய ஜனநாயக முன்னணி அரசாங்கங்களுக்கு எதிராகப் பல போராட்டங்களின் ஒரு பகுதியாக இவர் இருந்துள்ளார். கடந்த காலங்களில் இவரது போராட்டங்கள் மிருகத்தனமாக அடக்குமுறைக்கு உட்படுத்தப்பட்டார். இந்த அடுக்குமுறையின் காரணமாக 87 நாட்கள் இவர் சிறையிலிருந்தார்.  
2002-ஆம் ஆண்டில் இந்திய மாணவர் சம்மேளனத்தின் மாநில செயலாளராகவும், 2003-ஆம் ஆண்டில் தேசிய இணைச் செயலாளராகவும் தேர்ந்தெடுக்கப்பட்டார். மே மாதம் இவர் கல்லுயாசேரி தொகுதியில் இருந்து கேரள சட்டசபை உறுப்பினராகத் தேர்ந்தெடுக்கப்பட்டார். இவர் கிட்டத்தட்ட 30000 வாக்குகள் வித்தியாசத்தில் வெற்றி பெற்றார். 2012-ஆம் ஆண்டில் கேரள மாநில மாநாட்டில், இவர் கட்சியின் மாநிலக் குழுவின் உறுப்பினராகத் தேர்ந்தெடுக்கப்பட்டார்.
# டி. வி. ராஜேஷ்

## 2011 கல்லுயாசேரி தேர்தல் முடிவுகள்

கல்லுயாசேரி சட்டமன்றத் தொகுதியில் 2011 சட்டமன்றத் தேர்தலின் போது இருந்த பதிவு செய்யப்பட்ட வாக்காளர்கள் எண்ணிக்கை 1,57,384 ஆக இருந்தது.  
**2011 சட்டமன்றத் தேர்தல்: கல்லுயாசேரி**  
| கட்சி | வேட்பாளர் | வாக்குகள் | வாக்கு விழுக்காடு |  |
| --- | --- | --- | --- | --- |
| இந்தியப் பொதுவுடைமைக் கட்சி (மார்க்சிஸ்ட்) | டி. வி. இராஜேசு | 73,190 | 58.62 |  |
| இந்திய தேசிய காங்கிரசு | பி. இந்திரா | 43,244 | 34.64 |  |
| பாரதிய ஜனதா கட்சி | சிறீநாத் இரவி வர்மா | 5,499 | 4.40 |  |
| இந்திய சமூக ஜனநாயகக் கட்சி | ஏ. பி. மஹ்மூத் | 2,281 | 1.83 |  |
| பகுஜன் சமாஜ் கட்சி | கே. கோபாலகிருஷ்ணன் | 640 | 0.51 | } |
# டி. வி. ராஜேஷ்

## 2016 கல்லுயாசேரி தேர்தல் முடிவுகள்

கல்லுயாசேரி சட்டமன்றத் தொகுதியில் 2016 சட்டமன்றத் தேர்தலின் போது இருந்த பதிவு செய்யப்பட்ட வாக்காளர்கள் எண்ணிக்கை 1,77,121 ஆக இருந்தது.
**2016 சட்டமன்றத் தேர்தல்: கல்லுயாசேரி**  
| கட்சி | வேட்பாளர் | வாக்குகள் | வாக்கு விழுக்காடு |  |
| --- | --- | --- | --- | --- |
| இந்தியப் பொதுவுடைமைக் கட்சி (மார்க்சிஸ்ட்) | டி. வி. இராஜேசு | 83,006 | 59.83 |  |
| இந்திய தேசிய காங்கிரசு | அம்ரிதா இராமகிருஷ்ணன் | 40,115 | 28.91 |  |
| பாரதிய ஜனதா கட்சி | கே. பி. அருண் | 11,036 | 7.95 |  |
| சுயேச்சை | சுனில் கோயிலேரியன் | 1,455 | 1.05 |  |
| இந்திய சமூக ஜனநாயகக் கட்சி | கே. சுபைர் | 1,435 | 1.03 | } |
# ஜாபர் ஆலம்

**ஜாபர் ஆலம்** (*Zafar Alam*) என்பவர் சமாஜ்வாதி கட்சியைச் சேர்ந்த இந்திய அரசியல்வாதி ஆவார். அலிகார் தொகுதியிலிருந்து 2012 உத்தரப்பிரதேச சட்டசபைத் தேர்தலைத் தொடர்ந்து அவர் சட்டமன்ற உறுப்பினராகப் பணியாற்றினார்.  
பாரதீய ஜனதா கட்சியின் சஞ்சீத் ராஜாவிடம் 2017 உத்தரப்பிரதேச சட்டமன்றத் தேர்தலில் அவர் தனது இடத்தை இழந்தார்.
# அலிகார் சட்டமன்றத் தொகுதி

**அலிகார் சட்டமன்றத் தொகுதி** (*Aligarh Assembly constituency*) என்பது இந்தியாவில் உத்திரப் பிரதேச மாநிலத்தின் அலிகார் மாவட்டத்தில் உள்ள ஒரு சட்டமன்ற தொகுதியாகும். 2017 சட்டமன்றத் தேர்தலில் வாக்காளர் சரிபார்க்கும் காகித தணிக்கை சோதனை வசதியுடன் கூடிய வாக்குப்பதிவு இயந்திரத்தில் சட்டமன்ற தேர்தல் நடைபெற்ற தொகுதிகளில் இதுவும் ஒன்று.
# அலிகார் சட்டமன்றத் தொகுதி

## சட்டமன்ற உறுப்பினர்கள்

| 1957 | ஆனந்த ராம் வர்மா | இந்திய தேசிய காங்கிரசு |
| --- | --- | --- |
| 1962 | அப்துல் பாசிர் கான் | இந்தியக் குடியரசுக் கட்சி |
| 1967 | இந்திர பால் சிங் | பாரதிய ஜனசங்கம் |
| 1969 | அகமது லூட் கான் | இந்திய தேசிய காங்கிரசு |
| 1974 | இந்திர பால் சிங் | பாரதிய ஜனசங்கம் |
| 1977 | மொசி அலி பேக் | ஜனதா கட்சி |
| 1980 | குவாசா கலீம் | மதச்சார்பற்ற ஜனதா கட்சி |
| 1985 | பால்தேவ் சிங் | இந்திய தேசிய காங்கிரசு |
| 1989 | கிருஷ்ணா குமார் நவான் | பாரதிய ஜனதா கட்சி |
| 1991 |  |  |
| 1993 |  |  |
| 1996 | அப்துல் கலிக் | சமாஜ்வாதி கட்சி |
| 2002 | விவேக் பன்சால் | இந்திய தேசிய காங்கிரசு |
| 2007 | ஜமீர் உல்லா | சமாஜ்வாதி கட்சி |
| 2012 | ஜாபர் ஆலம் |  |
| 2017 | சஞ்சீவ் ராஜா | பாரதிய ஜனதா கட்சி |
| 2022 | முக்தா ராஜா | } |
# இனாம் அசூர்

இந்தியா, தமிழ்நாடு, தஞ்சாவூர் மாவட்டத்தில் கும்பகோணம்  தாலுகாவில்இனாம்அசூர்என்றகிராமம் உள்ளது.
# இனாம் அசூர்

## விளக்கப்படங்கள்

இனாம் அசூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை-519 ஆண்கள்- 248 மற்றும் பெண்கள்- 271 . பாலின விகிதம் 1093 உள்ளது. கல்வியறிவு விகிதம் 78.51 ஆக இருந்தது.
# ஜகன் பிரசாத் கார்க்

**ஜகன் பிரசாத் கார்க்**(*Jagan Prasad Garg*) ஒரு இந்திய அரசியல்வாதியாவார். இவர் உத்தரப் பிரதேச மாநிலத்தின் 13, 14, 15 மற்றும் 16 ஆவது சட்டசபையில் பாரதி ஜனதா கட்சியின் உறுப்பினராக உள்ளார். இவர் ஆக்ரா கிழக்குத் தொகுதியில் பிரதிநிதித்துவப்படுத்தினார்.
# ஜகன் பிரசாத் கார்க்

## ஆரம்ப வாழ்க்கை மற்றும் கல்வி

ஜகன் பிரசாத் கார்க் இந்தியாவின் ஆக்ராவில் 1952 இல் பிறந்த சரந்தியில் பிறந்தார். ஆக்ரா கல்லூரியில் இளங்கலைப் பட்டப்படிப்பை நிறைவு செய்தார். அரசியலில் சேருவதற்கு முன், ஒரு தொழில் முனைவோராக இருந்தார்.
# ஜகன் பிரசாத் கார்க்

## அரசியல் வாழ்க்கை

1998 ல் நடைபெற்ற இடைத்தேர்தலில் தொகுதியில் அறிமுகமாகாத ஜகன் பிரசாத் கார்க் முதல் முறையாக சட்டமன்ற உறுப்பினராகத் தேர்ந்தெடுக்கப்பட்டா. பின்னர் ஆக்ரா கிழக்குச் சட்டமன்ற தொகுதியிலிருந்து போட்டியிட்டார். தற்போது பாரதிய ஜனதா கட்சி சார்பில் ஆக்ரா தொகுதியை பிரதிநிதித்துவப்படுத்துகிறார்.
# ஜகன் பிரசாத் கார்க்

## சர்ச்சை

26 அக்டோபர் 2017 அன்று, சிவன் கோயிலை இடித்துவிட்டு தாஜ்மஹால் கட்டப்பட்டதாக தான் நம்புவதாக செய்தியாளர்களிடம் கார்க் கூறியது சர்ச்சையை ஏற்படுத்தியது.
# ஜகன் பிரசாத் கார்க்

## பதவி

| 01 | 1998 | 2002 | 13வது சட்டமன்ற உறுப்பினர் |  |
| --- | --- | --- | --- | --- |
| 02 | 2002 | 2007 | 14வது சட்டமன்ற உறுப்பினர் |  |
| 03 | 2007 | 2012 | 15வது சட்டமன்ற உறுப்பினர் |  |
| 04 | 2012 | 2017 | 16வது சட்டமன்ற உறுப்பினர் | } |
# மருத்துவக்குடி

**இந்தியா,தமிழ்நாடு,தஞ்சாவூர் மாவட்டத்தில் பாபநாசம் தாலுக்காவில் மருத்துவக்குடி என்ற கிராமம் உள்ளது. **
# மருத்துவக்குடி

## விளக்கப்படங்கள்

மருத்துவக்குடியில்2001- மக்கள் தொகை கணக்கெடுப்பின்படி, ஒரு மொத்த மக்கள் தொகை- 796, ஆண்கள்- 389 மற்றும் பெண்கள்-407 உள்ளனர். பாலின விகிதம் 1046. கல்வியறிவு விகிதம் 65.86ஆகஉள்ளது.
# தேன்கூடு

**தேன்கூடு** என்பது தேனீக்களால் கட்டப்பட்ட அறுகோண முள்ளந்தண்டு மெழுகு செல்கள் ஆகும்.  
தேனீ வளர்ப்பவர்கள் தேன் அறுவடை செய்ய முழு தேன்கூடுகளை அகற்றலாம். தேனீக்கள் 1&nbsp;lb 454 கி மெழுகு உற்பத்தி செய்ய 8.4&nbsp;lb (3.8&nbsp;kg) அளவு தேனை உட்கொள்கிறது.
# தேன்கூடு

## பொருளாதார நோக்கம்

இதன் பொருளாதார நோக்கம் என்னவென்றால் தேனை அறுவடை செய்த பிறகு மெழுகினை அதன் கூட்டிலேயே வைப்பதுதான். தேன்கூட்டிலிருந்து தேன் அறுவடை செய்யும்போது அதனை நடுவண் விலகு விசை இயந்திரத்தில் சுற்றும் போது தேனின் வடிவமைப்பின் அடிப்படையில் பழுதுபடாமல் பார்த்துக்கொள்ள வேண்டும். தேன்கூடு சிறிது கலைந்துவிட்டாலும் அதன் மெழுகு வேறு உபயோகத்திற்குப் பயன்படுகிறது. அவற்றுள் அறுகோண வடிவத்துடன் தேன் கூட்டின் அடித்தளத்தின் தாள்களை உருவாக்குவதற்கும், இவ்வகை தாள்கள் தேனீக்களை சிறிதளவு முயற்சியிலேயே கூடு கட்டுவதற்கு ஏதுவாகப் பயன்படுகிறது. மற்றும் வேலைக்காரத்தேனீக்கள் செல் தளங்களின் அறுகோண வடிவமானது பெரிய ட்ரோன் செல்களை உருவாக்குவதிலிருந்து தடுக்கிறது.
# தேன்கூடு

## தேனடை

புதிய தேனடை சில சமயங்களில் விற்கப்படுகிறது அல்லது தேன் அப்படியே சமையலில் பயன்படுத்தப்படுகிறது. குறிப்பாக தேன் ரொட்டியின் மேல் பரவலாக தேய்ப்பதற்குப் பயன்படுத்தப்படுகிறது அல்லது சமையலில் இனிப்பானாக பயன்படுத்தப்படுகிறது. கலங்களில் புழுக்கூடுகள் பொதிந்து இருப்பதாலும் மற்றும் தேனீ வளர்ப்பவர்களின் கால் தடமறிதல் காரணமாகவும் தேனடை காலப்போக்கில் இருண்டதாக மாறுகின்றன. பல குளவிகள், குறிப்பாக பொலிஸ்டினா மற்றும் வெஸ்பீனா, மெழுகுக்கு பதிலாக காகிதத்தில் செய்யப்பட்ட அறுகோண முலாம் பூசப்பட்ட தேன் கூடுகளை உருவாக்குகின்றன; சில இனங்களில் (ப்ரைகிஸ்ட்ரா மெலிஃபிகா போன்றவை) தேனானது தேன் கூட்டில் சேமித்து வைக்கப்பட்டு, தொழில்நுட்ப ரீதியாக ஒரு காகித தேன்கூட்டை உருவாக்குகிறது. இருப்பினும், "தேன்கூடு" என்ற வார்த்தை பெரும்பாலும் அத்தகைய கட்டமைப்புகளுக்கு பயன்படுத்தப்படாது. தேனீக்கள் தேன் கூடுகளை ஒவ்வொரு பகுப்பின் மேலிருந்து உருவாக்கத் தொடங்குகிறது. ஒரு செல் தேன் நிரப்பப்பட்டால், தேனீக்கள் அதை மெழுகுடன் மூடிவிடுகின்றது.
# தேன்கூடு

## அறுகோண வடிவம்

<div></div>  
தேன்கூளங்கள் வேறு எந்த வடிவத்தை விடவும், அறுகோண வடிவத்திலே செய்யப்படுகின்றன என்பதற்கான இரண்டு சாத்தியமான விளக்கங்கள் உள்ளன. முதலாவதாக, அறுகோண ஓடானது சமஅளவு அளவிலான செல்களுடன் (கண்ணறை அல்லது கலத்தின்) ஒரு பகிர்வை உருவாக்குகிறது. அதே நேரத்தில் கலத்தின் மொத்த சுற்றளவையும் குறைக்கிறது. .எனவே, ஒரு அறுகோண அமைப்பு குறிப்பிட்ட அளவுக்குள்ளான கலங்களை உருவாக்க மிகக் குறைந்த பொருள் பயன்படுத்தி குறிப்பிட்ட கனஅளவிற்குள் கலங்களின் அணிக்கோவையை உருவாக்குகிறது. இதனைப்பற்றி ஜான் ப்ரொஸிக் என்பவரும் தோமஸ் ஹேல்ஸ் என்பவரும் தெளிவாக நிரூபித்துள்ளனர். மேலும் ஒவ்வொரு தனித்தனி தேனீக்களும் கலங்களை இணைப்பதாலும் இவ்வகை வடிவம் கிடைக்கிறது. கலங்களின் (செல்களின்) வடிவமானது இரண்டு எதிர்முக அமைப்புள்ள தேன்கூடு அடுக்குகள் ஒன்றோடொன்று கூடி, மூடப்பட்ட முனைகளின் ஒவ்வொரு பக்கமும் எதிர்முக கலங்கள் மூலம் பகிர்ந்து கொள்ளப்பட்டு அமைகின்றது.  
<div></div>  
அரசித் தேனீக்காக வெலைக்கரத் தேனீகள் செம்புள்ளியுடன் ஐந்து மூலைகள் உள்ள ஒழுங்கற்ற வெட்டுமுகம் உள்ள பெரிய தேன்கூட்டைக் கட்டுகின்றன.
# தேன்கூடு

## மேலும்படிக்க

உலோ.செந்தமிழ்க்கோதை,தேன்கூட்டின் வடிவமைப்பு, மக்கள் அறிவியல் இலக்கியம் நோக்கும் போக்கும், நியூ செஞ்சுரி பத்தக நிறுவனம், அம்பத்தூர் சிட்கோ தொழிற்பேட்டை, அம்பத்தூர்.
# கெல்வின் நீர்மச் சொட்டி

**கெல்வின் நீர்மச் சொட்டி** (*Kelvin water dropper*) என்பது அடிப்படையில் ஒரு நிலைமின்னியல் இயற்றி ஆகும். இதனை 1867 ஆம் ஆண்டு இசுக்கொட்லாந்து அறிவியலாளர் வில்லியம் தாம்சன் என்ற கெல்வின் பிரபு கண்டுபிடித்தார். இக்கருவி **கெல்வின் நிலை மின்னியல் இயற்றி**, **கெல்வின் நீர் மின் இயற்றி**, **கெல்வின் இடிமின்னல் இயற்றி** (Kelvin's thunderstorm) ஆகிய பெயர்களிலும் அழைக்கப்படுகிறது. இது நிலைமின்னியல் தத்துவத்தில் செயல்படுகிறது. இயற்றியிலிருந்து பாயும் நீர் நிலைமின் தூண்டல் மூலம் மின்னழுத்தத்தை உருவாக்குகிறது. பள்ளிகளில் நிலைமின்னியல் தத்துவத்தை விளக்க ஒரு சிறந்த உபகரணமாகும்.
# கெல்வின் நீர்மச் சொட்டி

## விளக்கம்

மேலே காட்டப்பட்டுள்ள படத்தின் விளக்கம் இங்கே தரப்பட்டுள்ளது:
பச்சைநிற நீர்த் தொட்டியிலிருந்து, இரண்டு குழாய்கள் மூலம் நீர் அல்லது மின்சாரத்தைக் கடத்தும் திரவம், சொட்டு சாெட்டாக விழுமாறு செய்யப்பட்டுள்ளது. விழும் நீர்த்துளிகள், நீல மற்றும் சிவப்புநிற உலோக வாளிகளில் சேமிக்கப்படுகிறது.  
நீர்த் தொட்டிக்கும் வாளிகளுக்குமிடையே உலோக வளையமோ அல்லது இருபுறம் திறந்த உருளையோ வைக்கப்பட்டிருக்கும். இடது புறத்திலுள்ள உலோக வளையம் வலது புறத்திலுள்ள வாளியுடனும், வலது புறத்திலுள்ள உலோக வளையம் இடது புறத்திலுள்ள வாளியுடனும் உலோக கம்பிகளால் இணைக்கப்பட்டிருக்கும். உலோக வாளிகள் புவியிணைப்பு (Earthing) செய்யப்படாமலிருக்கும். இதனால் அவற்றில் உருவாகும் மின்னூட்டம் தேக்கி வைக்கப்படுகிறது.  
உருவாகும் மின்னூட்டத்தை இழக்காதவாறு மின் காப்புப் பொருளால் உலோக வளையங்கள் பாதுகாக்கப்பட்டிருக்கும். இந்த அமைப்பு வேலை செய்ய நீர் சொட்டுச் சாெட்டாக விழுவது மிகவும் அவசியம். இறுதியாக இரண்டு உலோக வாளிகளிலிருந்தும் மின் கம்பி வழியாக அருகருகே வைக்கப்பட்டுள்ள இரண்டு உலோக குண்டுகள் இணைக்கப்பட்டுள்ளது.